Joonas Ahonen

Joonas Ahonen (s. 9. huhtikuuta 1984)  on suomalainen pianisti.

Ahosen toimintakenttä ulottuu 1700-luvun lopun musiikin esittämisestä fortepianolla aikamme musiikin kantaesityksiin. Hän on uusimpaan musiikkiin keskittyvän Klangforum Wien -solistiensemblen sekä Rödberg-fortepianotrion jäsen. Ahonen on esiintynyt Helsingin kaupunginorkesterin, Radion sinfoniaorkesterin, BBC:n sinfoniaorkesterin sekä ORF RSO Wienin solistina. Kamarimuusikkona häntä on kuultu mm. West Cork Chamber Music -festivaalilla, Lockenhausissa, Gstaadissa ja Ensemble Resonanzin vieraana Hampurissa. Tärkeitä kamarimusiikkikumppaneita ovat olleet viulistit Pekka Kuusisto ja Patricia Kopatchinskaja sekä sopraano Agata Zubel. Ahosen BIS-levymerkille tehdyt Ligeti- ja Ives-levytykset ovat saaneet paljon huomiota kansainvälisessä musiikkilehdistössä. Ahosen opettajina Sibelius-Akatemiassa olivat Tuija Hakkila ja Liisa Pohjola.

Kilpailut 
Ahonen on menestynyt Jyväskylän kansallisessa pianokilpailussa 2001 sekä kansainvälisessä Maj Lind -pianokilpailussa 2002

Lähteet

Aiheesta muualla 
Viralliset sivut 

Suomalaiset pianistit
Vuonna 1984 syntyneet
Elävät henkilöt